شەفەق نیوز/ ئەرا سێیەم رووژە پشتاوپشت،  جەنگ ناوبەین جەنگاوەرەیلیگ لە ریخریاگ داعش و هێزەیل کورد لە باکوور خوەرئەڵات سوریا وەردەوامە،  لەو وەختەگ داعش پەلامارەگەی لەبان زیندان غويران لە حەسەکە جیوەجی کرد،  و بۊیە هووکار زیاتر لە هەفتا کوشیان.
وەڕیەوبەر رەوانگەی ماف مرۆڤ سوریا، رامی عەبدولڕەحمان دووپات کرد ک جەنگەگە بۊیە هووکار کوشیان ٢٨ ئەندام لە ئەندامەیل ئەمنیکورد، و ٤٥ لە داعش،  وەگەرد ٥ مەدەنی، لە وەختیگ پەلامارەگە لەبان زیندان غويران دەسوەپی کردگە.
هێزە کوردەیلە تەقەلا دەن نەای ئەو پەلامارە بگەن ک گەورەترین پەلامارە لەلایەن داعش،  لەوەختیگ لە ئادار ٢٠١٩ شکست هاوردگە.
هەسەدە نوای پەلامارەگە گرد، و هیمان تەقەکردن ناوبەین هەردوگ لایەنەگە هەس، ک کوشاین و زەخمداری لەلی بۊیەو، و دەیان لە زیندانییەل تۊەنستن بووان.
